Vytauto Didžiojo universiteto Gamtos mokslų fakultetas

**Vytauto Didžiojo universiteto Gamtos mokslų fakultetas** (VDU GMF) – VDU struktūrinis padalinys, turintis fakulteto statusą. Tai studijų ir mokslo centras, kuriame organizuojamos tiek tradicinių, tiek naujausių biomedicinios ir fizinių mokslų studijos ir atliekami aktualūs moksliniai tyrimai. Fakultetas įsikūręs Akademijoje, Kauno r., Universiteto g. 10. Fakultete vykdomos aplinkotyros, biologijos, biochemijos ir biotechnologijos krypčių studijos.

## Istorija
* 1922 m. vasario 16 d. įsteigtas Lietuvos universiteto Matematikos-gamtos fakultetas.
* 1930 m. universitetui suteiktas Vytauto Didžiojo universiteto (VDU) vardas.
* 1940 m. VDU Matematikos-gamtos fakultetas perkeltas į Vilnių.
* 1990 m. atkurtajame universitete įkurti Fizikos ir matematikos ir Biologijos fakultetai.
* 1994 m. Biologijos fakultetas sujungtas su Fizikos ir matematikos fakulteto Fizikos katedra ir pertvarkytas į Aplinkotyros fakultetą.
* 2001 m. Aplinkotyros fakultetas reorganizuotas į Gamtos mokslų fakultetą.

## Dekanai

**Vytauto Didžiojo universiteto** (iki 1930 m. Lietuvos universiteto)

**Matematikos–gamtos fakultetas**:

* 1922–1940 m. – Zigmas Žemaitis

atkurtojo **Vytauto Didžiojo universiteto**

**Biologijos fakultetas**:

* 1990–1994 m. – Mindaugas Venslauskas

**Fizikos ir matematikos fakultetas**:

* 1990–1994 m. – Gintautas Pranciškus Kamuntavičius

**Aplinkotyros fakultetas**:

* 1994–1996 m. – Antanas Jasaitis
* 1996–1997 m. – Mindaugas Venslauskas
* 1997–2001 m. – Liudvikas Pranevičius

**Gamtos mokslų fakultetas**:

* 2001–2006 m. – Donatas Mickevičius
* 2006–2010 m. – Gintautas Pranciškus Kamuntavičius
* 2010–2015 m. – Algimantas Paulauskas
* 2015–2025 m. – Saulius Mickevičius
* 2025- iki dabar - Jūratė Žaltauskaitė

## Struktūra
Mokslo ir studijų padaliniai:
* Aplinkotyros katedra, vedėjas prof. habil. dr. Romualdas Juknys
* Biochemijos katedra, vedėjas prof. dr. Rimantas Daugelavičius
* Biologijos katedra, vedėjas prof. habil. dr. Aniolas Sruoga
* Fizikos katedra, vedėjas doc. dr. Valdas Girdauskas
* Aplinkos tyrimų centras, vadovas doc. dr. Saulius Šatkauskas

## Studijų programos
Bakalauro studijų programos:
* Aplinkotyra ir ekologija
* Biologija
* Biochemija
* Biotechnologija

Magistrantūros studijų programos:
* Aplinkosaugos organizavimas
* Biocheminė analizė
* Energija ir aplinka
* Molekulinė biologija ir biotechnologija

## Doktorantūra
VDU GMF kartu su partneriais turi teisę vykdyti 4 krypčių doktorantūros studijas:

Biomedicinos mokslai:
* Biologija 01B
* Biofizika 02B 
* Ekologija ir aplinkotyra 03B
Fiziniai mokslai:
* Biochemija 04P

## Mokslinė veikla
VDU GMF mokslo ir tyrimų klasteriai:
* Antropogeninių aplinkos pokyčių poveikis ekosistemoms, vadovas prof. habil. dr. Romualdas Juknys
* Biofizika bionanotechnologijai ir biomedicinai (BIOMEDTECH), vadovas prof. Gintas Saulis
* Darni hibridinė energetika, vadovas prof. habil. dr. Liudvikas Pranevičius
* Klimato kaitos ir aplinkos taršos poveikis organizmų sąveikai ir sveikatingumui geno-ekosistemos lygmenyse (KLIGEN), vadovas prof. Algimantas Paulauskas
* Instrumentinės analizės metodų vystymas ir jų taikymas molekulinei biologinių objektų, sintetinių produktų ir aplinkos analizei, vadovas habil. dr. Audrius Maruška
* Molekulinės bioenergetikos klasteris, vadovas prof. habil. dr. Rimantas Daugelavičius
* Vaistų ir genų pernašos tyrimai į ląsteles ir audinius, vadovas doc.dr. Saulius Šatkauskas

## Studentų organizacijos
* Aplinkos studijų klubas (ASK)
* Akademinio jaunimo mokslinė draugija „Modusas“ (AJMD „Modusas“)

## Žymūs absolventai
* Kazimieras Baršauskas – fizikas, akademikas
* Kazimieras Bieliukas – geografas, limnologas, akademikas
* Povilas Brazdžiūnas – fizikas, akademikas
* Adolfas Jucys – fizikas, matematikas, akademikas, vienas žymiausių XX a. Lietuvos mokslininkų
* Marija Natkevičaitė-Ivanauskienė – botanikė,  genetikos dėstymo pradininkė Lietuvoje
* Alfonsas Palionis – zoologas, vienas pirmųjų profesionalių Lietuvos entomologų
* Kazys Sleževičius – fizikas, meteorologas, meteorologijos ir geofizikos mokslo ir mokymo pradininkas Lietuvoje

## Šaltiniai

## Nuorodos
*  Oficialus VDU Gamtos mokslų fakulteto tinklalapis